Komisjoni määrus (EÜ) nr 1526/2000,

13. juuli 2000,

millega muudetakse nõukogu määruse (EÜ) nr 1255/1999 (piima- ja piimatooteturu ühise korralduse kohta) II lisa

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] muudetud määrusega (EÜ) nr 1040/2000, [2] eriti selle artikli 31 lõiget 14,

ning arvestades järgmist:

(1) Nõukogu 6. detsembri 1993. aasta määruse (EÜ) nr 3448/93 (millega nähakse ette põllumajandussaaduste töötlemisel saadud teatavate kaupadega kauplemise kord, [3] viimati muudetud komisjoni määrusega (EÜ) nr 2491/98 [4]) artiklis 8 sätestatakse, et kauba eksportimisel võib selle tootmiseks kasutatud põllumajandussaaduste jaoks taotleda toetust, mis on kehtestatud vastavalt asjaomaste sektorite ühist turukorraldust käsitlevatele määrustele.

(2) Määruse (EÜ) nr 1255/1999 artikliga 31 nähakse ette toetused teatavate kõnealuse määrusega hõlmatud toodete jaoks, kui need eksporditakse kõnealuse määruse II lisas loetletud kaubana.

(3) Pidades silmas ühenduse kohustusi seoses Maailma Kaubandusorganisatsiooni (WTO) põllumajanduslepinguga, [5] eelarvelisi vahendeid ning põllumajandussaaduste hindade eeldatavaid suundumusi ühenduses, maailmaturul ja asutamislepingu I lisas loetlemata kaubana eksporditavate põllumajandussaaduste eksportimisel, tuleks piirata eksporditoetuse andmist kaubana esitatud ja selle koostisse kuuluvate põllumajandussaaduste jaoks.

(4) Seepärast tuleks muuta määruse (EÜ) nr 1255/1999 II lisas esitatud loetelu.

(5) Piima- ja piimatooteturu korralduskomitee ei ole eesistuja määratud tähtaja jooksul oma arvamust esitanud,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1255/1999 II lisa asendatakse käesoleva määruse lisaga.

Artikkel 2

Käesolev määrus jõustub järgmisel päeval pärast selle avaldamist Euroopa Ühenduste Teatajas.

Käesolevat määrust ei kohaldata enne selle jõustumist väljaantud toetussertifikaatide suhtes.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 13. juuli 2000

Komisjoni nimel

komisjoni liige

Franz Fischler

[1] EÜT L 160, 26.6.1999, lk 48.

[2] EÜT L 118, 19.5.2000, lk 1.

[3] EÜT L 318, 20.12.1993, lk 18.

[4] EÜT L 309, 19.11.1998, lk 28.

[5] EÜT L 336, 23.12.1994, lk 22.

--------------------------------------------------

LISA

II LISA

CN-kood | Tootekirjeldus |

ex0405 | Või ja muud piimarasvad; piimarasvavõided: |

040520 | – piimarasvavõided: |

04052010 | – – rasvasisaldusega vähemalt 39 %, kuid vähem kui 60 % massist |

04052030 | – – rasvasisaldusega vähemalt 60 %, kuid vähem kui 75 % massist |

ex1517 | Margariin; toidusegud või tooted loomsetest või taimsetest rasvadest või õlidest või käesolevasse gruppi kuuluvate mitmesuguste rasvade või õlide fraktsioonidest, v.a rubriiki 1516 kuuluvatest toidurasvadest ja -õlidest ja nende fraktsioonidest: |

151710 | – margariin, v.a vedel margariin: |

15171010 | – – piimarasvade sisaldusega üle 10 %, kuid mitte üle 15 % massist |

151790 | – Muud: |

15179010 | – – piimarasvade sisaldusega üle 10 %, kuid mitte üle 15 % massist |

ex1704 | Suhkrukondiitritooted (sh valge šokolaad), mis ei sisalda kakaod: |

170490 | – muud, v.a lagritsaekstrakt, mis sisaldab üle 10 % sahharoosi, kuid ei sisalda muid lisaaineid |

ex1806 | Šokolaad jm kakaod sisaldavad tooted, välja arvatud CN-koodi 180610 alla kuuluv üksnes sahharoosiga magustatud kakaopulber |

ex1901 | Linnaseekstrakt; püüli- ja lihtjahust, tärklisest või linnaseekstraktist valmistatud toiduained, mis ei sisalda kakaod või sisaldavad seda alla 40 % massist, arvestatuna täiesti rasvavabalt, mujal nimetamata; toiduained CN-koodide 0401–0404 alla kuuluvatest kaupadest, mis ei sisalda kakaod või sisaldavad seda alla 5 % massist, arvestatuna täiesti rasvavabalt, mujal nimetamata: |

19011000 | – imikutoit, jaemüügiks pakendatud |

19012000 | – segud ja taignad rubriigi 1905 alla kuuluvate pagaritoodete valmistamiseks |

190190 | – muud: |

| – – muud: |

19019099 | – – – muud |

ex1902 | Makarontooted, keedetud või mitte, täidisega (liha või muu täidisega) või täidiseta, näiteks spagetid, makaronid, nuudlid, lasanje, gnocchi, ravioolid, cannelloni; kuskuss, valmistoiduna või mitte: |

| – täidiseta makarontooted, keetmata ja muul viisil toiduks valmistamata: |

190219 | – – muud |

190220 | – täidisega makarontooted, keedetud või muul viisil toiduks valmistatud või mitte: |

| – – muud: |

19022091 | – – – keedetud |

19022099 | – – – muud |

190230 | – muud makarontooted |

190240 | – kuskuss: |

19024090 | – – muud |

1904 | Teraviljade või teraviljasaaduste paisutamise või röstimise teel saadud toiduained (näiteks maisihelbed); eelnevalt keedetud või muul viisil toiduks valmistatud teraviljad (v.a maisiterad) teradena, helvestena või muul kujul (v.a lihtjahu ja püülijahu), mujal nimetamata |

1905 | Leiva-, saia-, pagari- ja kondiitritooted, kakaoga või ilma; armulaualeivakesed, tühjad kapslid farmaatsiatööstusele, pitserileib, riisipaber jms: |

19051000 | kuivikleivad |

190520 | – präänikud, piparkoogid jms |

190530 | – magusad küpsised; vahvlid |

190540 | – kuivikud, jms röstitud leiva- ja saiatooted |

190590 | – muud: |

| – – muud: |

19059040 | – – – vahvlid, veesisaldusega üle 10 % massist |

19059045 | – – – küpsised |

19059055 | – – – pressitud või paisutatud tooted, maitseainetega või soolased: |

19059060 | – – – – magusainelisanditega |

19059090 | – – – – muud |

ex2004 | Muud köögiviljad, toiduks valmistatud või konserveeritud ilma äädika või äädikhappeta, külmutatud, v.a rubriigi 2006 alla kuuluvad tooted: |

200410 | – kartulid: |

| – – muud: |

20041091 | – – – jahu või helvestena |

ex2005 | Muud köögiviljad, toiduks valmistatud või konserveeritud ilma äädika või äädikhappeta, külmutamata, v.a rubriigi 2006 alla kuuluvad tooted: |

200520 | – kartulid: |

20052010 | – – jahu või helvestena |

210500 | Jäätis, kakaoga või ilma |

ex2106 | Mujal nimetamata toidukaubad: |

210690 | – muud: |

21069010 | – – fondüüjuust |

| – – muud: |

21069092 | – – – mis ei sisalda piimarasvu, sahharoosi, isoglükoosi, glükoosi ega tärklist või sisaldavad piimarasva alla 1,5 % massist, sahharoosi või isoglükoosi 5 % massist, glükoosi ja tärklist 5 % massist |

21069098 | – – – muud |

ex2202 | Vesi, sh mineraalvesi ja gaseeritud vesi, suhkru- või muu magusainelisandiga või maitsestatud, ja muud karastusjoogid, v.a CN-koodi 2009 alla kuuluvad puu- ja juurviljamahlad: |

220290 | – muud: |

| – – muud, mis sisaldavad CN-koodide 0401–0404 alla kuuluvatest toodetest saadud rasva massist: |

22029091 | – – – alla 0,2 % |

22029095 | – – – 0,2 % või rohkem, kuid alla 2 % |

22029099 | – – – 2 % ja rohkem |

ex2208 | Denatureerimata etüülalkohol alkoholisisaldusega alla 80 %; kanged alkohoolsed joogid, liköörid ja muud alkohoolsed joogid: |

220870 | – liköörid ja kordialid |

220890 | – muud: |

| – – muud alkohoolsed joogid anumates mahuga: |

| – – – kuni 2 liitrit: |

| – – – – muud: |

22089069 | – – – – – muud alkohoolsed joogid |

| – – – üle 2 liitri: |

22089078 | – – – – muud alkohoolsed joogid |

ex3302 | Lõhnaainete segud ja ühel või mitmel sellisel ainel põhinevad segud (k.a alkoholilahused), kasutamiseks toorainena tööstuses; muud lõhnaainetel põhinevad preparaadid, mida kasutatakse jookide valmistamiseks: |

330210 | – mida kasutatakse toiduainetööstuses ja jookide tootmiseks: |

| – – mida kasutatakse jookide tootmiseks: |

33021029 | – – – – – muud |

3501 | Kaseiin, kaseinaadid jm kaseiini derivaadid; kaseiinliimid |

ex3502 | Albumiinid, albuminaadid jm albumiini derivaadid: |

350220 | – piimaalbumiin, sh kahe või enama vadakuvalgu kontsentraadid: |

| – – muud: |

35022091 | – – – kuivatatud (näiteks tahvlite, helveste, pulbrina) |

35022099 | – – – muud |

--------------------------------------------------